open-index/open-wikipedia-markdown huggingface dataset:
Valentina Monetta

**Valentina Monetta** (sündinud 1. märtsil 1975 San Marinos) on San Marino laulja, kes on esindanud oma riiki Eurovisiooni lauluvõistlusel kokku neljal korral.

2012. aasta Eurovisiooni lauluvõistlusel esindas ta San Marinot lauluga "The Social Network Song". Oma poolfinaalis sai ta 31 punktiga 14. koha ega pääsenud finaali.

2013. aasta Eurovisiooni lauluvõistlusel esindas ta San Marinot lauluga "Crisalide (Vola)". Oma poolfinaalis sai ta 47 punktiga 11. koha ja jäi esimesena finaalist välja.

2014. aasta Eurovisiooni lauluvõistlusel esindas ta San Marinot lauluga "Maybe". See oli esimene kord, mil San Marino finaali on jõudnud. Finaalkontserdil sai ta 14 punktiga 24. koha.

2017. aasta Eurovisiooni lauluvõistlusel esindas ta koos Jimmie Wilsoniga San Marinot lauluga "Spirit of the Night". Teises poolfinaalis sai laul ühe punktiga viimase koha. See oli neljas kord, mil ta Eurovisioonil osales. Neli korda on Eurovisioonil osalenud veel vaid   Fud Leclerc (1956, 1958, 1960 ja 1962) ja Peter, Sue & Marc (1971, 1976, 1979 ja 1981) ja Elisabeth Andreassen (1982, 1985, 1994 ja 1996).
Grimoald

**Grimoald I** (u 610 või varem – 671) oli Benevento hertsog (647–662) ja langobardide kuningas (662–671).

Ta sai Benevento hertsogiks pärast oma venda Radoaldi.

Grimoald abiellus kuningas Aripert I tütre Theodotaga, nende poeg oli Garibald, kes valitses pärast isa surma mõne kuu, kuid tagandati nooruse tõttu.
Taizé vennaskond

**Taizé vennaskond** (*Communauté de Taizé*) on rahvusvaheline oikumeeniline mungaordu keskusega Prantsusmaal Taizé külas Cluny linna lähedal Saône-et-Loire'i departemangus. Selle asutas vend Roger (Roger Louis Schutz-Marsauche) 1940. aastal. Koosneb natuke üle 100 mungast, kes elavad tsölibaadis ja on enamasti protestantliku või katoliikliku taustaga.

Taizé klooster on tuntud peamiselt noorte inimeste palverännaku kohana. Igal aastal kohtub seal üle 100 000 inimese ja osaleb piiblitundides, aruteludes ja ühistöödes.

Taizé vennaskonnas kujunenud meditatiivne palvestiil ja muusika, mida iseloomustavad lihtsad korduvad mitmehäälsed laulud, leiab kasutust ka Eestis.

## Välislingid
* Taizé vennaskonna veebisait
* Eesti Taizé Sõprade veebisait
Eesti ragbikoondis

**Eesti ragbikoondis** on Eesti esinduskoondis ragbis (ragbi liidus). Koondis kuulub Eesti Ragbi Liitu.

Koondis pidas esimese maavõistluse 22. mail 2010, kui mängis Soomega; Eesti kaotas 15-22.
Põlva kolhoos

**Põlva kolhoos** oli kolhoos Põlva rajoonis Põlva külanõukogus.

Põlva kolhoosi eelkäija, põllumajanduslik artell "Võit" oli Mandri-Eesti esimene ühismajand. Artelli asutamiskoosolek toimus 17. augustil 1947 Mammastes. 1970. aastal liituti J. Lauristini nimelise kolhoosiga ja ühismajandi nimeks sai Põlva kolhoos.

Kolhoosi pindala 1989. aasta seisuga oli 6200 ha, millest üle 3000 ha haritavat maad ja üle 2000 ha metsa.

Kolhoosi peamiseks tootmissuunaks oli tõuloomakasvatus. Põlva kolhoosi Aarna suurfarm oli Põlva rajooni suurimaid piimatootjaid. Kolhoosil oli eesti suur valge sigade ja eesti punase karja tõufarm. Kolhoosis tegeleti ka hobusekasvatuse ja kalakasvatusega.

Kolhoosi keskuse hoone (arhitekt Vilen Künnapu) asus Mammastes. Hiljem asus samas hoones Põlva vallavalitsus.

Kolhoosi esimehed:
*1955–1981 Johannes Üts
*Mati Koosa
*1983–1991 Vello Jaakon
* Jaak Hinrikus

## Viited

## Kirjandus
*Põlva kolhoos. Fotoalbum (fotod Kalju Kuusik). Tallinn: Eesti Raamat, 1987
Gangsta's Paradise

**"Gangsta's Paradise"** on Ameerika räppari Coolio kirjutatud (kaasautor) ja esitatud (koos L.V.-ga) laul, mis anti välja singli ja muusikavideona. Laulus on kasutatud ametlikult sämplit Stevie Wonderi laulust "Pastime Paradise". See on Coolio ainus laul, milles puuduvad roppused, sest see oli Wonderi tingimuseks oma laulu kasutada lubamisel.

Laul on Coolio samanimelisel albumil ja filmi "Dangerous Minds" ("Ohtlikud mõtted", 1995) *soundtrack*-albumil. 

## Kirjandus
* Laulu "Gangsta's Paradise" sõnad

## Video
* "Gangsta's Paradise" YouTube'i muusikavideo

*Selles artiklis on kasutatud ingliskeelset artiklit [[:en:Gangsta's Paradise]] seisuga 29.03.2015.*
Eesti meeste jääkeeglikoondis

**Eesti meeste jääkeeglikoondis** on Eesti meeste esinduskoondis jääkeeglis ehk *curling*. 

Koondis pidas esimese maavõistluse 4. detsembril 2004, kui mängis Iirimaaga; Eesti kaotas 6-15.

## Vaata ka
*Eesti naiste jääkeeglikoondis
Eesti naiste jääkeeglikoondis

**Eesti naiste jääkeeglikoondis** on Eesti naiste esinduskoondis jääkeeglis ehk kurlingus. 

Koondis pidas esimese maavõistluse 10. detsembril 2005, kui mängis Inglismaaga; Eesti kaotas 3-13.

## Vaata ka
*Eesti jääkeeglikoondis
Eesti pesapallikoondis

**Eesti pesapallikoondis** on Eesti esinduskoondis pesapallis. 

Koondis on kokku pandud Eesti kolme pesapalliklubi (Keila Pitbulls, Keila Sox, Kiili Pantrid) mängijatest.
Eesti naiste korvpallikoondis

**Eesti naiste korvpallikoondis** on Eesti naiste esinduskoondis korvpallis. Koondis kuulub Eesti Korvpalliliitu.

Koondise treener on Kaspars Majaneks, abitreenerid Sergio Cubeiro Rico ja Marko Parkonen. 

## EM 2021
### Kvalifikatsiooniturniir
Kvalifikatsioonivõistlustest võttis osa 33 naiskonda, kes olid jagatud 9 alagruppi (kolm alagruppi 3 võistkonnaga). Finaalturniirile pääsesid iga alagrupi võitja ning viis parimat teise koha omanikku. Koha finaalmängudel olid kindlustanud korraldajad Prantsusmaa ja Hispaania. 

Eesti naiskond mängis C-alagrupis koos Venemaa, Bosnia ja Hertsegoviina ning Šveitsiga. Eesti mängude tulemused:

Venemaa ning Bosnia ja Hertsegoviina kogusid 5 võitu ja said 1 kaotuse. Alagrupi võitis Venemaa, kelle korvide vahe oli omavahelistes mängudes parem. Mõlemad kvalifitseerusid finaalturniirile. Šveits võitis 2 mängu ja kaotas 4 mängu. Eesti kaotas kõik mängud.

## EM 2023
### Kvalifikatsiooniturniir
Kvalifikatsioonivõistlustest võttis osa 38 naiskonda, kes olid jagatud 10 alagruppi (kaks alagruppi 3 võistkonnaga). Finaalturniirile pääsesid iga alagrupi võitja ning neli parimat teise koha omanikku. Koha finaalmängudel olid kindlustanud korraldajad Sloveenia ja Iisrael. Venemaa ja Valgevene naiskonnad kõrvaldati oma alagrupi mängudest Venemaa sissetungi tõttu Ukrainasse 24. veebruaril 2022. aastal. 

Eesti naiskond mängis G alagrupis koos Kreeka, Suurbritannia ja Portugaliga. Eesti mängude tulemused:

Kreeka kogus 5 võitu ja 1 kaotuse, võitis alagrupi ja sai koha finaalturniiril. Suurbritannia ja Portugal kogusid 3 võitu ja 3 kaotust. Teise koha saavutas Suurbritannia tänu paremale korvide vahele omavahelistes mängudes ning sai samuti mängima finaalturniirile. Eesti kogus 1 võidu ja sai 5 kaotust.

## Koondise koosseis 2023
Naiste korvpallikoondise koosseis 2023. aasta EM valikmängudes Suurbritannia (45:100) ja Kreekaga (65:67):.

## Vaata ka
*Eesti korvpallikoondis

## Viited

## Välislingid
*Naistekoondise värske peatreener: minu eesmärk on, et hakkaksime sooritama mängus rohkem kui 80 viset. Korvpall24, 13. juuli 2021.
*Kaspars Majenieksi karm sõnum: peame tüdrukute korvpallis muutma oma töökultuuri ja seda, mida lastelt nõuame! Korvpall24, 13. juuni 2022.
*Eesti naiste rahvuskoondis kaotas Tartus EM-valikmängus Portugalile. basket.ee, 27. november 2022.
*Eesti naiste korvpallikoondise kandidaadid. basket.ee, 23. jaanuar 2023.
Scatman's World

"**Scatmans World**" on Ameerika muusiku Scatman Johni esitatud laul, mis anti välja singli ja muusikavideona. 

## Kirjandus
* "Scatmans World" laulu sõnad

## Video
* "Scatmans World" YouTube'i muusikavideo

*Selles artiklis on kasutatud ingliskeelset artiklit [[:en:Scatman's World (song)]] seisuga 29.03.2015.*
Eesti suusahüppekoondis

**Eesti suusahüppekoondis** on Eesti esinduskoondis suusahüpetes. Koondis kuulub Eesti Suusaliitu.

## Välislingid
*Eesti suusahüppekoondis Eesti Suusaliidu kodulehel
Werner Krolikowski

**Werner Krolikowski** (12. märts 1928 Oels, Sileesia (tänapäeval Olesnica, Poola) – 27. november 2016) oli Saksa DV partei- ja riigitegelane.

Werner Krolikowski oli pärit töölisperekonnast. Põhikooli lõpetamise järel õppis ta aastatel 1942–1944 haldusteenistujaks. 1944. aasta oktoobrist kuni 1945. aasta maini võttis ta lennuväe abiteenistuse koosseisus osa Teisest maailmasõjast.

Sõja järel töötas ta 1945. aasta maist oktoobrini kodukohas Oelsis töölisena. 1945. aastal asustati ta Poolale läinud Sileesiast ümber Mecklenburgi Darguni, kus ta töötas esialgu töölisena. 1946. aasta oktoobris astus Werner Krolikowski Saksamaa Sotsialistlikku Ühtsusparteisse. 1946–1950 töötas ta Malchinis haldusteenistujana. 1950–1952 töötas ta Saksamaa Sotsialistliku Ühtsuspartei Mecklenburgi liidumaa juhatuses. 1952. aasta juulist kuni detsembrini oli ta Ribnitz-Damgarteni piirkonna Saksamaa Sotsialistliku Ühtsuspartei allorganisatsiooni esimene sekretär. 1952. aasta detsembris vabastati ta sellelt ametikohalt ning ta sai parteidistsipliini rikkumise eest noomituse.

1953. aasta jaanuarist töötas ta Greifswaldi ringkonna SSÜP allorganisatsiooni agitatsiooni- ja propagandasekretärina, oktoobrist detsembrini teise sekretärina ja 1953. aasta detsembrist kuni 1958. aasta juunini esimese sekretärina. 1958. aasta juunist kuni 1960. aastani märtsini oli ta Rostocki piirkonna SSÜP allorganisatsiooni agitatsiooni- ja propagandasekretär ning seejärel 1960. aasta märtsist maini teine sekretär.

1960. aasta maist kuni 1973. aasta oktoobrini oli Werner Krolikowski Dresdeni ringkonna SSÜP allorganisatsiooni esimene sekretär. Alates 1963. aastast oli ta Saksamaa Sotsialistliku Ühtsuspartei Keskkomitee liige ja Rahvakoja (parlamendi) liige. 1971. aasta juunis sai ta Saksamaa Sotsialistliku Ühtsuspartei Keskkomitee Poliitbüroo liikmeks. 1973. aasta oktoobrist kuni 1976. aasta oktoobrini oli ta Saksamaa Sotsialistliku Ühtsuspartei Keskkomitee sekretär ja 1976–1989 Saksamaa Sotsialistliku Ühtsuspartei Keskkomitee Poliitbüroo majanduskomisjoni liige. 1976. aasta novembrist kuni 1988. aasta novembrini oli ta Saksa DV Ministrite Nõukogu esimene aseesimees. 1988. aasta septembris sai ta Saksamaa Sotsialistliku Ühtsuspartei Keskkomitee põllumajandussekretäriks. 1988. aastast kuni 1989. aasta novembrini oli ta ka Saksa DV Riiginõukogu liige.

1989. aasta novembris astus Werner Krolikowski kõigilt oma ametikohtadelt tagasi ja heideti 3. detsembril 1989 Saksamaa Sotsialistlikust Ühtsusparteist välja. 7. detsembrist 1989 kuni 12. märtsini 1990 oli ta süüdistatuna riigi raha kuritarvitamises eeluurimisvangistuses, kuid vabastati vahi alt tervislikel põhjustel ning kohtuprotsess jäeti ära.

## Viited
Hedemora

**Hedemora** on tiheasustusega paikkond Rootsis Dalarna läänis. Hedemora on Hedemora valla keskus. 2010. aastal elas Hedemoras 7273 inimest.

## Viited
Galilei termomeeter

**Galileo termomeeter** on läbipaistva vedelikuga täidetud silinder, milles on erineva ujuvusega klaaskuulid. Temperatuuri muutudes muutub põhjavajunud ja pinnale kerkinud kuulide arv. Temperatuuri näidu teadasaamiseks on kuulide küljes temperatuurinäiduga sildikesed.

Galileo termomeetri leiutas grupp Itaalia akadeemikuid ja tehnikuid, kelle hulgas oli ka Galileo Galilei õpilasi. Selle termomeetri kirjeldus avaldati 1666. aastal, 14 aastat pärast Galilei surma. Leiutajad nimetasid termomeetri oma õpetaja auks, sest termomeetri töö põhineb Galilei avastatud vedeliku soojuspaisumisel ja Archimedese seadusel. Temperatuuri tõustes vedeliku ruumala kasvab, s.t tema tihedus väheneb. Kui mingi termomeetri ujuki kaal on ühel temperatuuril täpselt võrdne selle ujuki poolt välja tõrjutud vedeliku kaaluga, siis temperatuuri langedes sama ruumalaga vedelikuhulga kaal suureneb, ujuki ujuvus paraneb ning ujuk tõuseb pinnale. Temperatuuri tõustes sama ruumalaga vedelikuhulga kaal väheneb, ujuki ujuvus halveneb ning ujuk vajub põhja. 

Ujukid valitakse termomeetris kaalu järgi nii, et nende ujuvus vastab vedeliku temperatuuri mõnekraadilistele erinevustele. Näiteks võivad viie ujukiga Galileo termomeetri ujukite ujuvused vastata temperatuuridele 18°, 20°, 22°, 24°, 26° ja 28 °C. Kui sellel termomeetril on kaks ujukit põhjas ja kolm pinnal, siis on termomeetri temperatuur vahemikus 20–22 °C.
Enne vihma

**"Enne vihma"** on 1994. aastal valminud film, mille lavastas Milčo Mančevski. Peaosi mängivad Katrin Cartlidge ja Rade Šerbedžija.
Kesäranta

**Kesäranta** on Soome peaministri residents Helsingis Meilahtis. Kesäranta oli algselt arhitekt Frans Ludvig Caloniuse (1833–1903) suvevilla. Hoone valmis 1873. aastal ning sai nimeks **Villa Bjälbo**. Hiljem sai selle nimeks Kesäranta.  

## Ajalugu
Arhitekt Frans Ludvig Calonius projekteeris ja ehitas oma suvevilla valmis 1873. aastal. See asus väljaspool Helsingi linna piire Meilahtis, kuhu paljud jõukad helsinglased ehitasid oma suvekodud 19. sajandi lõpul. 1887. aastal läks Kesäranta Soome Panga laekuri Carl Robert Ignatiuse (1846–1904) omandusse. Uus omanik laskis teha põhjaliku ümberehituse ehitusmeister Elia Heikeli juhatusel ning nii lisati hoonele 20 meetri kõrgune torn ja veranda merepoolsel küljel. 
1904. aastal ostis valitsus maja Ignatiuselt ära ja see kohandati Soome kindralkuberneri ametikorteriks. Selle esimeseks elanikuks oli Nikolai Bobrikov, kes sai villas elada üsna lühikest aega, sest ta mõrvati juba samal suvel. Seejärel elasid majas N. Bobrikovi ametijärglased Ivan Obolenski, Nikolai Gerhard, Vladimir von Boeckmann ja Franz Albert Seyn. Pärast Soome kodusõda elas hoones Saksa Läänemere-divisjoni komandör Rüdiger von der Goltz ja hiljem riigihoidja Carl Gustaf Emil Mannerheim.  

Soome iseseisvumise järel on Kesäranta toiminud Soome peaministri ametikorterina ning nn valitsuse õhtukoolina. Viimane nimetus pärineb 1930. aastate lõpust, mil peaminister A. K. Cajander hakkas kutsuma ministreid oma residentsi, arutamaks järgmisel päeval Riiginõukogu plenaaristungitel käsitlemisele tulevaid küsimusi. 

Kesäranta residentsis on elanud peaministrid Jyrki Katainen, Mari Kiviniemi, Paavo Lipponen, Esko Aho, Urho Kekkonen, Sanna Marin.

## Arhitektuur
Algupärane F. L. Caloniuse projekteeritud suvevilla moodustab Kesäranta hoone põhiosa. C. R. Ignatius uuendas seda 19. sajandil ehitusmeistri E. Heikeli plaanide kohaselt, lisades hoonele 20 meetri kõrguse torni ja veranda merepoolsele küljele. Kui valitsus maja ära ostis, tehti arhitekt Johan Jacob Ahrenbergi projekti kohaselt juurdeehitis, kuhu sisustati köök; valmis ka merepoolne klaasveranda. 
1950. aastatel saneeris valitsus Kesäranta uutele ajanõuetele vastavaks. Lammutati halvas seisukorras torn ning vana mööbel vahetati kaasaegse vastu välja. Aastatel 1981–1983 tehtud renoveerimise käigus püüti hoonele anda endisaegne väljanägemine. Vanu fotosid abiks võttes ehitati torn uuesti üles ning maja sisustati taas kindralkuberneriaegse mööbliga. Viimati remonditi ja renoveeriti villat aastatel 2003–2004.

Residentsi juurde kuuluvad 1950. aastatel ehitatud rannasaun ning majandushoone, vahimaja, lehtla, sadamakai ja tenniseväljak.

Praegu on Kesäranta riikliku kultuuriajaloolise tähtsusega hoone.

## Viited

## Välislingid
*Kesäranta residents
Eesti meistrivõistlused võrkpallis

**Eesti meistrivõistlused võrkpallis** on kõrgeim rahvuslik meeste võrkpalliliiga Eestis, mida on korraldatud 1925. aastast. Võistlusi korraldab Eesti Võrkpalli Liit.

1925. aasta jaanuaris korraldati esimesed Eesti meistrivõistlused võrkpallis, kust võttis osa 21 meeskonda ning mille võitis Tallinna Sport. Algselt korraldas võistlusi Eesti Käsipalli Liit.

Valitsev Eesti meister 2024/25 hooajast on Bigbank Tartu, kes võitis finaalseeria mängudega 4:1 Võru Barruse vastu.

Hooajal 2024/25 osales meistriliigas neli Eesti võrkpalliklubi: Selver x TalTech, Bigbank Tartu, Barrus Võru ja Pärnu VK.

## Medalistid

## Varasemad meistrid

## Vaata ka
*Võrkpalli Balti liiga
*Eesti karikavõistlused võrkpallis

## Viited

## Välislingid
*Eesti Võrkpalli Liit
*Võitjad 1925–2022
Eesti meistrivõistlused suusahüpetes

**Eesti meistrivõistlused suusahüpetes** on Eesti meistrivõistlused suusahüpetes, mida korraldatakse 1933. aastast. 

Meistrivõistlusi peetakse nii talvel kui ka suvel.
Eesti meistrivõistlused jalgratturite maanteesõidus

**Eesti meistrivõistlused jalgratturite maanteesõidus (grupisõidus)** on Eesti meistrivõistlused maanteesõidus. Meistrivõistlused toimuvad ürituse Eesti meistrivõistlused jalgrattasõidus raames.

## Tulemused

### Mehed

### Naised

## Vaata ka

* Eesti meistrivõistlused temposõidus
* Eesti meistrivõistlused meeste jalgratturite maanteesõidus 1933–1991
* Eesti meistrivõistlused naiste jalgratturite maanteesõidus 1934–1991
* Eesti meistrid meeste jalgratturite maanteesõidus
* Eesti meistrid naiste jalgratturite maanteesõidus

## Viited

## Välislingid

* Tulemused mehed *Le site du Cyclisme*
* Tulemused naised *Le site du Cyclisme*

*Tulemused *ProCyclingStats*
*EMV medalivõitjad Eesti Jalgratturite Liit 
*2023 tulemused Eesti Jalgratturite Liit
AOTK Twiga Cup

**AOTK Twiga Cup** on juunioride tennisevõistlus. Võistlus on üks ITF Junior Circuiti turniire. 

Aastal 2011 toimus Twiga Cup Tallinnas.
Taevaskoja kolhoos

**Taevaskoja kolhoos** oli kolhoos Põlva rajoonis Põlva külanõukogus. Kolhoosi keskus asus Himmastes.

Taevaskoja kolhoos asutati 1968. aastal kaheksa väikese ühismajandi liitmise teel. 

Kolhoosi kogupindala oli 6830 ha, millest 3346 ha haritavat maad ja umbes 2200 ha metsamaad. Kolhoosil oli üle 360 töötaja.

Kolhoosi peamiseks tootmissuunaks oli veisekasvatus. 1986. aastal saadi lehma kohta üle 4,5 tonni piima. Lisaks tegeles kolhoos seakasvatuse ja teraviljakasvatusega. 

Taevaskoja kolhoosil oli eesti mustakirju karja ja suurt valget tõugu sigade tõufarm.

Kolhoosi esimees oli 1968–1989 Väino Kaljuvee, 1989–1991 Jaan Tobreluts.

1991. aastal moodustati Taevaskoja kolhoosist Taevaskoja põllumajanduslik osaühing.

## Viited
2008. aasta Euroopa meistrivõistlused rahvusvahelises kabes

**2008. aasta Euroopa meistrivõistlused rahvusvahelises kabes** olid 19.-28. augustini Tallinnas toimunud Euroopa meeste meistrivõistlused rahvusvahelises kabes. Võistluses osales 66 kabetajat. 

Võitluse võitis Lätit esindav Guntis Valneris.
Eesti meistrivõistlused kiiruisutamises

**Eesti meistrivõistlused kiiruisutamises** on Eesti meistrivõistlused kiiruisutamises, mida korraldatakse 1910. aastast ja pärast Eesti taasiseseisvumist 2005. aastast. 

Esimestel meistrivõistlustel olid meeste distantsid 500 ja 5000 m ning naistel 500 m.

## Viited

* 1926/27, MUIS: Iluuisutajad A. Reeder (Reedre) ja H. Markus (ESM F 120:814/A 2399); Eesti Spordi- ja Olümpiamuuseum SA
* 1931, MUIS: Kiiruisutajad Eesti esivõistlustel (ESM F 77:45/A 1284); Eesti Spordi- ja Olümpiamuuseum SA
Naja crawshayi

***Naja crawshayi*** on kobra perekonna maoliik. 

## Levila

Neid madusid võib kohata roomamas Kongo Demokraatlikus Vabariigis, Kongo Vabariigis, Malawis ja Tansaanias.

## Viited

*Selles artiklis on kasutatud prantsuskeelset artiklit [[:fr:Naja crawshayi]] seisuga 3.05.2015.*
2011. aasta juunioride Euroopa meistrivõistlused kergejõustikus

**2011. aasta Euroopa juunioride meistrivõistlused kergejõustikus** toimusid 21.–24. juulini Tallinnas Kadrioru staadionil. Need olid 21. Euroopa juunioride meistrivõistlused kergejõustikus.

Võistlustest võttis osa 954 kergejõustiklast 47 riigist.

Eesti sportlastest oli edukaim odaviskaja Liina Laasma, kes võitis tulemusega 55.99 kuldmedali.
2005. aasta U18 neidude Euroopa meistrivõistlused võrkpallis

**2005. aasta U18 neidude Euroopa meistrivõistlused võrkpallis** (inglise 2005 Youth Girls European Championship) olid 29. märtsist 3. aprillini 2005 Tallinnas toimunud kuni 18-aastaste neidude Euroopa meistrivõistlused võrkpallis. Need olid järjekorras 6. sellised Euroopa meistrivõistlused.

Võistlusel osales 12 neidude võistkonda ja võitis Ukraina.
1969. aasta U21 noormeeste Euroopa meistrivõistlused võrkpallis

**1969. aasta U21 noormeeste Euroopa meistrivõistlused võrkpallis** olid 6.–14. septembrini 1969 Tallinnas ja Riias toimunud kuni 21-aastaste noormeeste Euroopa meistrivõistlused võrkpallis. Need olid teised sellised Euroopa meistrivõistlused.

Võistlusel osales 17 noormeeste võistkonda ja võitis Nõukogude Liit.
2014. aasta naisjuunioride Euroopa meistrivõistlused võrkpallis

**2014. aasta naisjuunioride Euroopa meistrivõistlused võrkpallis** (ingl k *2014 Women's Junior European Volleyball Championship*) toimusid 16.-24. augustini Tallinnas ja Tamperes (Soomes). 

Naisjuunioride Euroopa meistrivõistlused võrkpallis said teoks 24. korda.

2014. aasta võistlusel osales 12 naisjuunioride võistkonda ja võitjaks osutus Serbia.
Latiinide liit

**Latiinide liit** (umbes 7. sajand eKr – 338 eKr) oli ligikaudu 30 muistse Rooma lähedal asunud Latiumi piirkonna küla ja hõimu vastastikuseks kaitseks organiseeritud konföderatsioon. Mõiste "Latiinide liit" on välja mõelnud tänapäevased ajaloolased ja sel puudub ka täpne ladinakeelne vaste. 

## Liidu loomine
Liit loodi algselt kaitseks ümbritsevalt aladelt pärinevate vaenlaste (etruskide) vastu ja selle juhtrolli kandis Alba Longa linn. Vastavalt ühe Cato Vanema poolt kirja pandud teksti säilinud fragmendile kuulusid ühel hetkel liitu Tusculum, Aricia, Lanuvium, Lavinium, Cora, Tibur, Pometia ja Ardea.

## Liit Rooma juhtimise all
Rooma legendaarse seitsmenda ja viimase kuninga Lucius Tarquinius Superbuse valitsemisajal keelitati latiine Rooma juhtrolli tunnustama. Lepingut Roomaga uuendati ja lepiti kokku, et latiinide väesalgad ilmuvad teatud kindlaksmääratud päeval kindlaksmääratud paika, et moodustada koos Rooma vägedega ühendatud sõjaline jõud. Seda ka tehti ja Tarquinus moodustas Rooma ja latiinide väesalkadest ühendatud üksused.

Rooma vabariik moodustas oma arengu alguses, aastal 493 eKr, liidu Latiinide liiduga. Lähtuvalt Rooma traditsioonist järgnes see pealkirja "Foedus Cassianum" kandev leping Rooma võidule liidu üle Regilluse järve lahingus. Leping nägi ette, et nii Rooma kui Latiinide liit jagavad sõjalistelt vallutustelt saadud saaki (millest sai hiljem üks aastatel 341–338 eKr peetud Latiinide sõja põhjuseid) ja et mistahes nende kahe osalusel läbi viidavaid sõjakäike pidid juhtima Rooma kindralid. See liit aitas tõrjuda tagasi Apenniinides elanud rändhõimude (*[[aequi]]* ja *[[volsci]]*) rünnakuid ja sel viisil hoiti armeede segunemisega ära nende hõimude sissetung Latinumi. Jätkuvalt ei ole selge, kas latiinid võtsid Rooma liitu vastu lihtsalt kui ühe liidu liikme või allkirjastati Rooma riigi ja Latiinide liidu vaheline leping kui kahe võrdse osapoole vaheline leping.

## Sõjad Roomaga

Rooma kuningriigi ajajärgul ja Rooma vabariigi perioodi alguses ja keskpaigas leidis roomlaste ja latiinide vahel aset hulk konflikte. Need konfliktid tõid kaasa hulga sõdu, millest paljud peeti küll Rooma ja üksikute Latiinide liidu linnade vahel, kuid aeg-ajalt võitles Rooma ka kogu liidu vastu.

Rooma kasvav võim viis selleni, et Rooma hakkas liidus järk-järgult domineerima. Algse lepingu uuendamine aastal 358 eKr määras ametlikult kindlaks Rooma juhtrolli ja päästis lõpuks valla Latiinide sõja (341–338 eKr). Pärast Rooma võitu saadeti liit laiali.

Pärast Latiinide liidu lõppu aastal 338 eKr nimetas Rooma liitu kuulunud linnad munitsiipiumideks (*municipia*) ja rajas neisse kolooniad (*coloniae*). See tähendas, et linnu valitses sestpeale Rooma (või Rooma vabariik) ja seal elanud inimesi peeti edaspidi Rooma kolonistideks.

## Viited
2015. aasta iluuisutamise maailmameistrivõistlused

**2015. aasta iluuisutamise maailmameistrivõistlused** toimusid 23.–29. märtsini 2015 Hiinas Shanghais.

Esimesel kahel päeval toimusid ametlikud treeningud, võistlusprogramm algas 25. märtsil. Võisteldi neljal alal: jäätants, paarissõit, naiste üksiksõit ja meeste üksiksõit.

Jäätantsus tuli maailmameistriks Prantsusmaa paar Gabriella Papadakis ja Guillaume Cizeron, paarissõidus Kanada paar Meagan Duhamel ja Eric Radford, naiste üksiksõidus Venemaa sportlane Jelizaveta Tuktamõševa ja meeste üksiksõidus Hispaania sportlane Javier Fernández.

Eestit esindasid seekordsetel võistlustel vaid jäätantsijad Irina Štork ja Taavi Rand, kes said lühikavas 48,04 punkti ega pääsenud esitama vabakava. Kokkuvõttes jäid nad 23. kohale. Eestis kandsid võistlusi üle ajalehe Postimees veebiportaal ja Tallinna Televisioon.

## Asukoht

Hiina sai 2015. aasta maailmameistrivõistluste korraldamise õiguse 2012. aastal. Tegemist oli esimese korraga, mil iluuisutamise maailmameistrivõistlused leidsid aset Hiinas.

Võistlused toimusid aastatel 2008–2010 ehitatud vee- ja jääspordikeskuses "Shanghai Oriental", mis mahutab kuni 18 000 pealtvaatajat.

## Kvalifikatsioonikriteeriumid

2015. aasta maailmameistrivõistlustel said osaleda iluuisutajad, kes esindasid Rahvusvahelise Uisuliidu liikmesriike ja olid 1. juuliks 2014 saanud vähemalt 15-aastaseks. Riikide uisuliidud said kehtestada võistlejatele täiendavaid kriteeriume, kuid Rahvusvaheline Uisuliit sätestas minimaalse tehniliste elementide punktisumma, mille potentsiaalsed võistlejad pidid koguma vähemalt ühel maailmameistrivõistlustele eelnenud rahvusvahelisel võistlusel (kas viimasel või eelviimasel hooajal). Seejuures võis lühikava ja vabakava punktid koguda eri võistlustel.

### Võistlejate piirarvud

Vastavalt 2014. aasta maailmameistrivõistluste tulemustele kehtestati Rahvusvahelise Uisuliidu liikmesriikidele võistlusalade kaupa võistlejate piirarv, mis võis ulatuda sõltuvalt alast 1–3 võistleja või võistluspaarini.

## Võistlejad

## Tulemused

### Meeste üksiksõit

Mehed esitasid oma lühikava 27. märtsil ja vabakava 28. märtsil 2015.

### Naiste üksiksõit

Naised esitasid lühikava 26. märtsil ja vabakava 28. märtsil 2015.

### Paarissõit

Paarissõitjad esitasid lühikava 25. märtsil ja vabakava 26. märtsil 2015.

### Jäätants

Jäätantsijad esitasid lühikava 25. märtsil ja vabakava 27. märtsil 2015.

## Medalid

Allpool toodud tabelis on esitatud 2015. aasta maailmameistrivõistluste medalijaotus riikide lõikes:

## Auhinnafond

Rahvusvaheline Uisuliit pani välja auhinnafondi kogusummas 710 000 USA dollarit. Üksiksõidu esimesed kolm kohta said vastavalt 45 000, 27 000 ja 18 000 dollarit, jäätantsu ja paarissõidu esimesed kolm kohta vastavalt 67 500, 40 500 ja 27 000 dollarit.

## Viited
 

## Välislingid

*ISU World Figure Skating Championships 2015 *(ingliskeelne ametlik veebileht, vaadatud 31.03.2015)*
1997. aasta jäähoki maailmameistrivõistlused

**1997. aasta jäähoki maailmameistrivõistlused** olid 61. jäähoki maailmameistrivõistlused. Võistlused peeti Soomes Turus ja Tamperes 21. aprillist 5. maini 1997. 

Maailmameistriks tuli Kanada. Hõbemedali sai Rootsi ja pronksmedali Tšehhi.

Võistluste C-grupi mängud toimusid 22.–28. märtsini Tallinnas ja Kohtla-Järvel.
2015. aasta Euroopa U23 meistrivõistlused kergejõustikus

**2015. aasta Euroopa U23 meistrivõistlused kergejõustikus** toimusid 9.–12. juulini Tallinnas Kadrioru staadionil. Need olid 10. Euroopa U23 meistrivõistlused kergejõustikus.

## Tulemused
### Mehed

### Naised
Tallinn European Open

**Tallinn European Open** on Tallinnas igal aastal peetav judovõistlus. 

Enne Euroopa võistluseks saamist oli see *A-Tournament* (2003). Aastatel 2005–2011 oli see judo maailma karikasarja etapp. 2012. aastal langetati võistluse kategooria kontinentaalseks, Euroopa tasandi võistluseks (European Open).
2002. aasta Euroopa meistrivõistlused karates

**2002. aasta Euroopa meistrivõistlused karates** toimusid 3.–5. maini Tallinnas. Need olid järjekorras 37. Euroopa meistrivõistlused karates.
Radikaaldemokraatlik partei

**Radikaaldemokraatlikuks** on ennast nimetanud mitmed erakonnad:

* **[[Eesti Radikaaldemokraatlik Erakond]]** oli Eestis aastatel 1917–1918 tegutsenud erakond.
* **[[Läti Radikaaldemokraatlik Partei]]** oli Lätis aastatel 1917–1920 tegutsenud erakond.
* **[[Radikaaldemokraatia (Tšiili erakond)]]** oli Tšiilis aastatel 1969–1973 ja 1983–1990 tegutsenud erakond.
* **[[Radikaaldemokraatia Partei (USA)]]** oli 1864. aastal Ameerika Ühendriikides tegutsenud erakond.
* **[[Radikaaldemokraatlik Partei (Bulgaaria)]]** on parempoolne, liberaalne Bulgaaria erakond.
* **[[Radikaaldemokraatlik Partei (Hispaania, 1871)]]** oli Hispaanias aastatel 1871–1880 tegutsenud erakond.
* **[[Radikaaldemokraatlik Partei (Hispaania, 1934)]]** oli 1934. aastal Hispaanias tegutsenud erakond.
* **[[Radikaaldemokraatlik Partei (India)]]** oli Indias aastatel 1940–1948 tegutsenud erakond.
* **[[Radikaaldemokraatlik Partei (Saksamaa)]]** oli Saksamaal aastatel 1930–1933 tegutsenud erakond.
* **[[Radikaaldemokraatlik Partei (Šveits)]]** oli Šveitsis aastatel 1894–2009 tegutsenud erakond.
* **[[Radikaaldemokraatlik Partei (Tšiili)]]** oli Tšiilis aastatel 1946–1949 tegutsenud erakond.
* **[[Venemaa Radikaaldemokraatlik Partei]]** oli 1917. aastal Venemaal tegutsenud erakond.

## Vaata ka
* Radikaaldemokraatlik Koondis, 1947. aastal Rootsis asutatud eesti pagulaste erakond
Läti Radikaaldemokraatlik Partei

**Läti Radikaaldemokraatlik Partei** (läti keeles *Latvijas Radikāldemokrātiskā partija*) oli Lätis aastatel 1917–1920 tegutsenud erakond.

Erakond asutati 1917. aasta 26. märtsil. See ühendas radikaalset kodanlikku intelligentsi ning osa väiketöösturitest ja majaomanikest. Poliitilisel maastikul asus see sotsiaaldemokraatide ja teiste kodanlike erakondade vahel, toetades nii eraomandi puutumatust kui ka kaheksatunnise tööpäeva kehtestamist.

Parteid juhtisid Kārlis Kasparsons, Jānis Zālītis, Gustavs Zemgals ja Rūdolfs Bēnuss, häälekandja on ajaleht Jaunais Vārds.

1917. aasta augustis toimunud Riia linnaduuma valimisteks moodustas erakond koos Rahvusdemokraatliku Partei ja Talurahva Liiduga ühise nimekirja Radikaalide Töögrupp, mis rõhutas vajadust maa ja linna lähenemiseks ning nägi nendes valimistes esimest sammu Riia ja Vidzeme omavalitsuste koostööni. Tegemist oli Lätis esimeste valimistega, kus oli hääleõigus ka naistel. Radikaalide Töögrupi 25 kandidaadist kaks olid naised ja see oli ainuke nimekiri, mis pöördus eraldi naisvalijate poole. Valimistel saadi 3,5% häältest, linnaduumas neli kohta 120-st. Hääletada said ka linnas asuvad sõjaväeüksused. Kui nende hääli mitte arvestada, siis sai Radikaalide Töögrupp 4,1% häältest.

Järgnenud aastatel osales erakond Läti Ajutise Rahvanõukogu, Läti Rahvanõukogu ja Läti Ajutise Valitsuse töös, toetades tugevalt Läti iseseisvumist.

Läti Asutava Kogu valimisteks valmistumisel kaalus erakond liitumist nii endast poliitiliselt vasakul kui ka paremal asunud jõududega. Lõpuks toimus lõhenemine ja suurem osa läks vasakule. 1920. aasta 3. veebruaril langetas erakonna keskkomitee otsuse ühineda Läti Töölisühinguga, et moodustada Läti Tööpartei.

## Kirjandus

* Andrievs Ezergailis "Rīgas domes vēlēšanas 1917. gadā"
* Uldis Krēsliņš "Latviešu pilsonisko partiju ideoloģija un tās attīstība 1917.–1920. gadā. Partiju spektrs."
Täiskõrglahutus

**Täiskõrglahutus** (ingl *Full HD*) on HDTV-võimekusega tarbeelektroonika seadmetel (telerid, kuvarid, videoprojektorid, mängukonsoolid), mis töötlevad ja esitavad ekraanil videosignaali lahutusega 1920×1080 pikslit (2,07 Mpx). Sellise lahutusega seadmed kasutavad nii ülerealaotust (1080i) kui ka järjestlaotust (1080p). Graafilise märgise "Full HD" võttis esimesena (2007. aastal) oma toodetel kasutusele Sony.

Varasem logo HD ready (aastast 2005) näeb ette vähemalt 720-realise kõrglahutuse (720p).
Ultrakõrglahutusega televisioon

…**Ultrakõrglahutusega televisioon** ehk **UHD-televisioon** (UHDTV, ingl k *Ultra-high-definition television*) on digitaalne videovorming, mis hõlmab kaht pildilahutust: 
* **4K** (UHDTV-1):  2160p ehk 3840×2160  pikslit (8,3 Mpx);
* **8K** (UHDTV-2): 4320p ehk 7680×4320 pikslit (33,2 Mpx). 

Tähised 4K ja 8K väljendavad seda, mitu korda on UHDTV kaadris pildipunkte rohkem kui standardile 1080p HD (Full HD) vastavas kaadris, milles on 1920×1080 pikslit).

Analoogiliselt ekraanieralduse 1920×1080 px tähisega Full HD varustatakse 4K-võimelisi seadmeid (telerid, kuvarid, videoprojektorid, mängukonsoolid) logoga Ultra HD. 

## Tehnilised parameetrid
Euroopa Ringhäälingute Liit (EBU) avaldas 2015. a UHDTV tehniliste parameetrite arengukava lähiaastateks.

## UHDTV signaali liidesed
Et seadmete vahel üle kanda mahukat  andmevoogu, tuleb UHDTV-1 signaali edastamiseks kasutada liidest HDMI 2.0, mis võimaldab andmekiirust kuni 18 Gbit/s, ja UHDTV-2 signaali korral versiooni HDMI 2.1, kiirus kuni 48 Gbit/s.

Kuvamisliides DisplayPort on võimeline  edastama 4K videoandmeid kuvarisse alates  versioonist 1.3 (25.92 Gbit/s) ja 8K korral alates versioonist 1.4 (32,4 Gbit/s).

## Võrdlus kinovormingutega
Standard 4K UHDTV ületab lahutusvõimelt enamikus kinodes kasutatavate digitaalprojektorite lahutust, mis on sageli 2048×1080 px; 4K-projektorid on kasutusel ainult IMAX-kinodes. Kinotehnikas tähistab 4K mitut erisugust lahutusvõimet olenevalt ekraani formaadist, nt 3996×2160 (1,85:1) või 4096×1714 (2,39:1).

Standardile 8K UHDTV vastav lahutus (33 Mpx) on kõrvutatav filmilindi IMAX 15/70 lahutusvõimega.

## Vaata ka
*Kõrglahutusega televisioon
*Full HD

## Viited
Jõgeva SK Tähe

**Jõgeva SK Tähe** on Jõgeval asuv Eesti saalihokiklubi, mis mängib Meistriliigas.

Klubi asutati 12. oktoobril 1995 nime all *Jõgeva Saalibändiklubi Tähe*. Aastast 1998 kannab klubi nime **Jõgeva Spordiklubi Tähe**.

Klubi esindusmeeskond on osalenud nii Eesti (sealhulgas meistrivõistlustel) kui ka Euroopa ja Läti võistlustel.

Klubi korraldab rahvusvahelist saalihokiturniiri Jõgeva Karikas.

Klubi treenerid on Raul Kivi ja Marko Saksing.

Klubi on tulnud Eesti meistriks aastatel 1996, 1997, 1999, 2000, 2001, 2003, 2004, 2006, 2009, 2013, 2014.

## Viited

## Välislingid
*Klubi koduleht
Balti mere maade Sõpruse velotuur

**Balti mere maade Sõpruse velotuur** (soome **Itämeren ystävyysajo**) oli aastatel 1986–1989 korraldatud jalgratturite maanteesõiduvõistlus. 

1986. ja 1988. aastal kulges võistlusmarsruut Turust Leningradini ning 1987. ja 1989. aastal Leningradist Turusse. 1988. ja 1989. aastal kulges sõit ka Eesti alal.

Esimene võistlus (1986) kestis nädal aega ja distantsina sõideti umbes 1000 km. Esimese võistluse võitis Nõukogude Liitu esindav Mihhail Svešnikov.
Naiste Balti liiga (võrkpall)

**Optibet Naiste Balti liiga** on Balti riikide naiste võrkpalliliiga. Liiga asutati 2007 ja selle eeskujuks oli korvpalliliiga Baltic Basketball League. 

Hooajal 2025/26 mängib liigas 9 võistkonda: 3 Eestist, 3 Lätist ja 3 Leedust.

## Tulemused

### Edukaimad klubid

### Medalitabel

## Vaata ka
*Eesti naiste meistrivõistlused võrkpallis
*Võrkpalli Balti liiga

## Viited
2006. aasta jäähoki maailmameistrivõistlused

**2006. aasta jäähoki maailmameistrivõistlused** olid 70. jäähoki maailmameistrivõistlused. Võistlused peeti Lätis Riias maikuus. 

Maailmameistriks tuli Rootsi. Hõbemedali sai Tšehhi ja pronksmedali Soome.

Võistluste I divisjoni B-grupi mängud toimusid 23.–29. aprillini Tallinnas.

## Välislingid
*Võistluste koduleht
Skandinaavia karikasari

**Skandinaavia karikasari** (ka **Skandinaavia Cup**; inglise Scandinavian Cup) on Rahvusvahelise Suusaföderatsiooni (FIS) korraldatav murdmaasuusatamisvõistluste sari. Sari kestab tavaliselt novembrist märtsini. Sarjas saavad osaleda suusatajad Eestist, Soomest, Lätist, Norrast ja Rootsist.

Karikasarja etapid on mitu korda toimunud ka Eestis Otepääl. 

## Välislingid
*Karikavõistlused Eesti Suusaliidu kodulehel
Talleks (jäähokiklubi)

**Talleks** (aastani 1976 *Ekskavaator*) oli Eesti NSV ajal tootmiskoondise Talleks jäähokiklubi. Klubi eksisteeris 1960. aastast kuni 1990. aastate alguseni.  

Klubi tuli Eesti NSV meistriks aastatel 1963, 1966, 1978 ja 1981.

Klubi koduväljak oli Talleksi jäähall.
HC Everest

**HC Everest** on Kohtla-Järvel asuv Eesti jäähokiklubi, mis mängib Meistriliigas. Klubi asutati 2012.

Klubi koduväljak on Kohtla-Järve jäähall.

## Välislingid
*Klubi koduleht
Tallinna Dünamo (jäähokiklubi)

**Tallinna Dünamo** oli Eesti NSV ajal Tallinnas tegutsenud jäähokiklubi. 

Klubi eksisteeris aastatel 1946–1953 ja mängis 1947–1953 Eesti NSV meistrivõistlustel.
TKK Tallinn

**TKK Tallinn** (lühemalt *TKK*) on Tallinnas asuv Eesti jäähokiklubi, mis mängib Meistriliigas. Klubi asutati 2010.

Klubi koduväljak on Tondiraba Jäähall.

## Välislingid
*Klubist eurohockey.com kodulehel
Upton Sinclair

**Upton Beall Sinclair** (20. september 1878 Baltimore – 25. november 1968 Bound Brook, New Jersey osariik) oli Ameerika Ühendriikide kirjanik.

Ta sündis 1878. aastal Baltimore'is alkoholikaupmehe peres. 1888. aastal kolis perekond New Yorki Queensi linnaossa, kus ta isa teenis elatist kingakaupmehena. 1892. aastal asus ta õppima New Yorgi linnakolledžisse. 1897. aastast õppis ta Columbia ülikoolis, põhierialaks õigusteadus; kõrvalaineteks mitmesugused keeled, sealhulgas hispaania, saksa ja prantsuse keel.

## Tunnustus
* 1943 – Pulitzeri preemia
* 1944 – valiti Ameerika Kunstide ja Kirjanduse Akadeemia liikmeks
Eesti karikavõistlused jäähokis

**Eesti karikavõistlused jäähokis** on Eesti karikavõistlused jäähokis. 

Aastatel 1996, 1997, 1998 ja 2007 kandsid karikavõistlused nime  (inglise Estonian Cup, saksa Estnischer Eishockeypokal).
Rhosllannerchrugog

**Rhosllannerchrugog** on küla Walesis Wrexhami tervikomavalitsuses. Küla kohta kasutatakse ka lühendatud nime **Rhos**.

2001. aasta rahvaloenduse andmetel rääkis umbes 40% elanikest kõmri keelt. 

Rhosllannerchrugogis asutati 1961. aastal Keldi Liiga.

## Välislingid

*http://www.bbc.co.uk/cymru/gogleddddwyrain/safle/rhos/
Estonian Junior International

**Estonian Junior International** (ka **Estonian Juniors**) on Eestis peetav rahvusvaheline sulgpalliturniir alla 19-aastastele mängijatele. 

Turniiri peetakse 2014. aastast. 

## Võitjad

## Vaata ka
*Estonian International
Balti meistrivõistlused sulgpallis

**Balti meistrivõistlused sulgpallis** on Baltimaade (osalenud ka Venemaa) meistrivõistlused sulgpallis. 

1997 ja 1998 toimusid meistrivõistlused täiskasvanutele. 1998–2009 olid võistlused juunioritele. Hiljem on toimunud võistlused seenioritele.

1997. aasta võistlused toimusid Eestis.
Porgandijuur

**Porgandijuureks** (*Dauci radix*; *Dauci carotae radix*) nimetatakse aedporgandi maa-alust saadust, mida kasutatakse kodumajapidamistes ja töönduslikult droogina (ravimtaimena) väga erinevatel eesmärkidel ja valmistusviisidel.

## Droogi toime tervisele ja raviomadused

Droogina kogutakse porgandi juuri harilikult sügisel ja tarbitakse värskelt. 

### Organismide biokeemia

Porgandijuure tervislik toime inimesele põhineb temabiokeemilisel koostisel, taimerakud ja nende osised sünteesivad valgusenergia toimel neid pinnases, vees, süsihappegaasis ja õhus sisalduvatest mitteorgaanilistest ainetest taime elutegevuse käigus. 

Organismi oksüdeerumist piiravad antioksüdantidena käituvad beetakaroteen, A-, E- ja C-vitamiin, mitmesugused ensüümid jne. 

A-vitamiini ja karotenoide (alfa-, beeta- ja gammakaroteen, lükopeen) peetakse olulisteks vähktõbe ennetavateks  ja nägemist parandatavateks aineteks.

E-vitamiini seostatakse südame- ja veresoonkoona haiguste tekke riski vähenemisega. E-vitamiini omastatavuse parendamiseks soovitatakse lisada taimeõli.

Toorelt kasutatakse hüpo- ja avitaminooside korral. 

Haavade korral soodustab juure tarvitamine kudede epitelisatsiooni (haavu parandav).

## Töönduslik tähtsus

Vitamiinitööstuses kasutatakse porgandijuuri karoteeni allikana.

Juurest toodetakse välispidiselt kasutatavaid preparaate, mida kasutatakse valguslööbe ja naha pigmentatsioonihäirete korral.

### Vastunäidustused

Ülitundlikkus. 

Preparaate soovitatakse raseduse ajal vältida. 

## Muud kasutusalad

  
## Ajaloolist

I aastasaja keskpaiku välja antud õpetuses kirjeldaskreeklasest arst Dioskurides porgandi kasutust ravimtaimena.

Pole selge, kas silmas peeti metsikute või kultuurvormide kasutamist ravimtaimena. Tol ajal kasutati ravimina kõiki taime osi: juuri, lehti, vilju.

## Viited

## Kirjandus
* Carrots Nutrition and Good Health - Part 3 - Medicinal Uses
* "Porgandi raviomadused", Odamees, 2008, 9789949432608
* Carrot juice as food, therapy and medicine, 21. aprill 2013
Estonian International

**Estonian International** on Eestis peetav rahvusvaheline sulgpalliturniir.

Turniiri peetakse 2001. aastast. Enne 2009. aastat kandis turniir nime **Kalev International**. 

Turniiril selgitatakse võitja meeste ja naiste üksikmängus, meeste ja naiste paarismängus ning segapaarismängus. Turniir on klassifitseeritud Rahvusvahelise Sulgpalliföderatsiooni poolt kui *International Series* ja kuulub Euroopa karikasarja.

## Varasemad võitjad

## Vaata ka

* Estonian Junior International
Protoplaneet

**Protoplaneet** on suur planeedialge. Arvatakse, et protoplaneet moodustub ligikaudu kilomeetrise läbimõõduga planetesimaalidest, mis põrkuvad gravitatsiooni tõttu üksteisega kokku. Planeetide tekke teooria järgi kallutavad protoplaneedid üksteist orbiitidelt pisut kõrvale ja põrkuvad seetõttu omavahel kokku, mille tulemusena moodustub lõpuks dominantne planeet.

Päikesesüsteemi puhul arvatakse, et planetesimaalide kokkupõrgete tulemusena moodustus paarsada planeedialget, mis sarnanesid kääbusplaneetide Cerese ja Pluutoga ning mille mass oli ligikaudu 1022 kuni 1023 kg ja läbimõõt paar tuhat kilomeetrit. Sadade miljonite aastate jooksul põrkasid need üksteisega kokku. Täpne kokkupõrkemuster ei ole teada, aga arvatakse, et pärast esialgseid kokkupõrkeid moodustusid nn esimese põlvkonna alged, millest kujunesid suuremad nn teise põlvkonna alged, mida oli aga arvuliselt vähem. Lõpuks jäid järele vaid üksikud algeid, mille kokkupõrgete tulemusel moodustusid planeedid.

Varajastes protoplaneetides oli rohkem radioaktiivseid elemente, mille kogus on vähenenud radioaktiivse lagunemise tõttu. Protoplaneetide kasvades sulasid nende teatud piirkonnad radioaktiivsuse, kokkupõrgete ja gravitatsioonilise rõhu tõttu tekkinud soojuse mõjul. Sulanud piirkondades vajusid raskemad elemendid tuuma poole ja kergemad elemendid tõusid pinnale. Seda protsessi kutsutakse planetaarseks diferentsiooniks. Mõne meteoriidi koostis näitab, et diferentsiooni on esinenud ka asteroidides.

Hiiglasliku kokkupõrke hüpoteesi järgi tekkis Kuu Päikesesüsteemi algusajal hüpoteetilise protoplaneedi Theia ja Maa kokkupõrke tulemusena.

Päikesesüsteemi siseosas asub kolm protoplaneeti, milleks on asteroidid 1 Ceres, 2 Pallas, and 4 Vesta. Ka asteroid 21 Lutetia sarnaneb protoplaneediga. Ka Kuiperi vöö kääbusplaneete on nimetatud protoplaneetideks. Kuna Maalt on leitud raudmeteoriite, on tõenäoline, et asteroidide vöös oli kunagi teisigi metalse tuumaga protoplaneete, mis on nüüdseks lagunenud tükkideks, millest osa on Maale langenud.

2013. aasta veebruaris täheldasid astronoomid esimest korda otsese vaatluse käigus, kuidas gaasi- ja tolmukettast tekkis kauge tähe ümber protoplaneet.

## Viited
Dance Me to the End of Love

"**Dance Me to the End of Love**" on Kanada laulja ja laulukirjutaja Leonard Coheni laul, mis ilmus tema 1984. aasta albumil "Various Positions".

## Vaata ka
*"Lavanda" (esitajad Sofia Rotaru ja Jaak Joala)

## Välislingid
* YouTube'i muusikavideo
Euroopa võistkondlikud meistrivõistlused kergejõustikus

**Euroopa võistkondlikud meistrivõistlused kergejõustikus** (inglise European Team Championships) on Euroopa riikide vahelised kergejõustiku meistrivõistlused. Meistrivõistlused toimuvad aastast 2009 ja enne seda asendas analoogset võistlust Euroopa karikavõistlused kergejõustikus (inglise European Cup).

## Meistrivõistlused
*2009. aasta Euroopa võistkondlikud meistrivõistlused kergejõustikus
*2010. aasta Euroopa võistkondlikud meistrivõistlused kergejõustikus
*2011. aasta Euroopa võistkondlikud meistrivõistlused kergejõustikus
*2013. aasta Euroopa võistkondlikud meistrivõistlused kergejõustikus
*2014. aasta Euroopa võistkondlikud meistrivõistlused kergejõustikus
*2015. aasta Euroopa võistkondlikud meistrivõistlused kergejõustikus
*2017. aasta Euroopa võistkondlikud meistrivõistlused kergejõustikus
*2019. aasta Euroopa võistkondlikud meistrivõistlused kergejõustikus
*2021. aasta Euroopa võistkondlikud meistrivõistlused kergejõustikus
**[[2023. aasta Euroopa võistkondlikud meistrivõistlused kergejõustikus]]*
Euroopa karikavõistlused kergejõustikus

**Euroopa karikavõistlused kergejõustikus** (inglise European Cup) olid Euroopa riikide vahelised kergejõustiku karikavõistlused. Võistlused toimusid aastast 1965 ja aastast 2009 asendavad neid Euroopa võistkondlikud meistrivõistlused kergejõustikus.

## Vaata ka
*Maailma karikavõistlused kergejõustikus
Sõjaväelaste maailmameistrivõistlused suusatamises

**Sõjaväelaste maailmameistrivõistlused suusatamises** (inglise World Military Skiing Championship) on suusatamise võistlused sõjaväelastele mõeldud sõjaväelaste maailmameistrivõistluste raames. 2011. aastal toimusid järjekorras 51. maailmameistrivõistlused.

2007. aastal toimusid need võistlused Eestis Võrus (2007. aasta sõjaväelaste maailmameistrivõistlused suusatamises).
Tunnuslind

**Tunnuslind** on haldusüksuse loodus- ja linnukaitsesümbol. 

Ameerika Ühendriikides algas tunnuslinnu valimine aastal 1927, kui Alabama, Florida, Maine, Missouri, Oregoni, Texase ja Wyomingi osariik valisid endale tunnuslinnu.

## Välislingid
* Ameerika Ühendriikide haldusüksuste tunnuslindude loend
HC Viking Tallinn

**HC Viking Tallinn** (lühemalt **HC Viking**; ka **Tallinn Viiking Sport**) on Tallinnas asuv Eesti jäähokiklubi, mis mängib Meistriliigas. Klubi asutati 2010.

Klubi koduväljak on Tondiraba jäähall, varem oli Jeti Jäähall.

## Välislingid
*Klubi koduleht
Rahvuslik Töökoondus

**Rahvuslik Töökoondus** oli Eestis aastatel 1931–1932 tegutsenud pahempoolne erakond.

Erakonna asutas koos oma toetajatega Riigikogu liige Juhan Vilms, kes astus 1930. aastal välja Tööerakonnast, tuues põhjenduseks, et erakonna juht Otto Strandman ei teostanud riigivanemana Tööerakonna põhimõtteid. Töökoondus registreeriti 1931. aasta oktoobris. Põhikirja kohaselt oli selle siht koondada rahvuslikul alusel seisvaid, järkjärgulist sotsiaalset edenemist pooldavaid ja väikeeraomandust tunnistavaid kodanikke.

1932. aasta jaanuaris allkirjastasid Töökoonduse ja Eesti Rahvaerakonna esindajad kokkuleppe osaleda 1932. aasta Riigikogu valimistel ühiselt ja seejärel täielikult ühineda, aga kui Rahvaerakond ühines enne valimisi Tööerakonnaga, moodustades Rahvusliku Keskerakonna, siis läks Töökoondus valimistele eraldi. Erakond kogus 1,9% häältest, jäädes seega kaheprotsendilise valimiskünnise alla, ning esitas selle peale riigikohtule kaebuse, milles leidis, et erakonnale antud hääli oli tühistatud suuremal arvul, kui selleks oli põhjust. Riigikohus jättis Töökoonduse kaebuse rahuldamata.

Pärast lüüasaamist valimistel ühinesid paljud Töökoondusega liitunud endised tööerakondlased Rahvusliku Keskerakonnaga. 1933. aasta kevadel kavatsesid nad Keskerakonnas kasvanud poliitiliste pingete tõttu registreerida uuesti erakonna Rahvuslik Töökoondus, aga lõpuks sellest plaanist loobuti.
Gabriella Papadakis

**Gabriella Papadakis** (sündinud 10. mail 1995 Clermont-Ferrandis) on prantsuse iluuisutaja, kes võistleb jäätantsus.

Koos oma partneri Guillaume Cizeroniga tuli ta 2015. aastal jäätantsu maailmameistriks, Euroopa meistriks ja Prantsusmaa meistriks.

Alates 2014. aastast treenib ta Romain Haguenauer', Marie-France Dubreuil', Patrice Lauzoni ja Pascal Denis' juhendamisel Kanadas Montréalis.

## Viited
Jelizaveta Tuktamõševa

**Jelizaveta Sergejevna Tuktamõševa** (vene keeles Елизавета Сергеевна Туктамышева; sündinud 17. detsembril 1996 Udmurtias Glazovis) on tatari rahvusest Venemaa iluuisutaja, kes võistleb naiste üksiksõidus.

Ta tuli 2015. aastal naiste üksiksõidus maailmameistriks ja Euroopa meistriks.

Tuktamõševa on sündinud Udmurtias, aga rahvuselt on ta tatarlane. Tema ema oli keskkoolis matemaatikaõpetaja ja sealjuures neli aastat oma tütre klassijuhataja. Isa oli noorpõlves suusasportlane, hiljem jalgpallitreener. Isa suri 2011.

Tuktamõševa hakkas iluuisutama viieaastaselt. Ta oli nooruses imelaps. Juba 12-aastaselt oli ta sooritanud kõik kolmekordsed hüpped, samuti 3½-kordse axeli ning kaskaadi kolmekordsest lutzist ja kolmekordsest toe-loopist.

Tuktamõševa treenib Aleksei Mišini juhendamisel Peterburis, kus ta elab alates 2011. aastast.

2012 nimetati ta Venemaa rahvusvaheliseks meistriks ja 2015 Venemaa teeneliseks meistersportlaseks.

Tuktamõševa on Venemaa meistrivõistlustel iluuisutamises osalenud 15 korda (2008–23, välja arvatud 2019). Selles arvestuses on ta Venemaa rekordiomanik naiste seas ja ühisarvestuses meestega jagab esikohta.

Ukraina valitsus kehtestas Tuktamõševale Venemaa agressiooni toetamise eest 50 aasta pikkuse sisenemiskeelu Ukrainasse.

## Viited